Sa kalougata na matanitu sa Turaga 
na nona Kalou: kei ira na tamata sa 
digitaka ko koya me ra nona ivotavota 
vakawa. PSALM 33:12 


E VA TIKO NA DINA EDA GADREVA MEDA KILA 
VAKAVINAKA SARA: 


E LOMANI KEMUNI 
NA KALOU. 


E VINAKATA NA KALOU MO RAWATA E DUA NA BULA 
TAWAMUDU VATA KEI KOYA MAI LOMALAGI. 

Ni sa lomani vuravura na Kalou, sa solia kina na Luvena e dua 
ga, ni o koya vakayadua ga sa vakabauti Koya, ena sega ni rusa, 
sa na rawata ga na bula e sega ni mudu. JONI 3:16 


E VINAKATA NA KALOU MO RAWATA E DUA NA BULA E RAWA 
KA VAKAIBALEBALE VAKALEVU SARA. 

Sa lako mai na daubutako me butako, me vakamatea, ka me 
vakarusa sara, Au sa lako mai me ra rawata na bula, me rawati 
vakalevu sara. JONI 10:10 


SA IVALAVALA CA NA TAMATA. A QAI 
TAWASE]l TANI MAI VUA NA KALOU. 


Ni sa ivalavala ca ko ira kecega na tamata, ka ra sega ni yacova 
na ka e vakarokorokotaki kina na Kalou; Roma 3:23 

Ni sa kena i sau ni valavala ca na mate, ia sa i solisoli walega 
ni Kalou na bula sega ni mudu, e na vuku i Jisu Karisito na 
noda Turaga. ROMA 6:23 


la o ira na daurere, kei ira na dau vakatitiga, kei ira na 
vakasisila, kei ira na daulaba, kei ira na dauveibutakoci, kei ira 
na dau qaravi tevoro, kei ira na dau cuva kina matakau, kei ira 
na daulasulasu, o ira sa vaka ogo, era na bala taucoko kina 
drano sa caudre kina na bukawaga kei na sulifure, oqo nai 
karua ni mate. VAKATAKILA 21:8 


KEVAKA SA TAWASE] TANI NA TAMATA MAI VUA NA KALOU 
ENA VUKU NI NONA IVALAVALA CA, NA CAVA NA IWALI NI 
LEQA OQO? EDA DAU NANUMA VAKAWASOMA NI OQO NA 
KENA IWALI: LOTU, CAKACAKA VINAKA, BULA SAVASAVA 

IA, E DUA WALEGA NA IWALI SA VAKARAUTAKA NA KALOU. 


O JISU KARISITO SAI KOYA DUADUA 
GA NA SALA KI LOMALAGI. 


Sa sauma vua o Jisu, Oi Au ga na sala, na dina, na bula. 
Sa sega ni rawa na lako vua na Kalou, (Tamaqu) vakavo ke 
lako mai vei Au. JONI 14:6 


Sa vakararawataki oti o Karisito ena vuku ni valavala ca, 

o koya na yalododonu ena vuku ni sega ni yalododonu: 

me tuberi keda lesu vua na Kalou, ni sa vakamatei na yagona, 
ia sa bula na yalona. 1 PITA 3:18 


O koya sa vakabauta na Luvena sa rawata na bula Sega ni 
mudu; o koya sa sega ni vakabauta na luvena ena sega ni raica 
na bula, ka sa tu ga vua na cudru katakata ni Kalou. JONI 3:36 


IA, E SEGA NI RAUTA NA KILA WALEGA NA KA SA CAKAVA 
O JISU KARISITO ME BALETI KEDA. 


E DODONU ME DA BIUTA NA NODA VAKABAUTA 
VUA NA TURAGA O JISU KARISITO ME BALETA 
NA NODA VAKABULAI. 


SA RAWA NA NODA VAKABULAI ENA LOLOMA SOLI WALE NI 
KALOU ENA NODA VAKABAUTI JISU KARISITO. 

Ni sa yalo loloma walega dou sa vakabulai kina, ena vuku ni 
vakabauta, sega ni baleta ni dodonu me nomudou: oqori nai 
solisoli loloma ga ni Kalou, E sega ni baleta na nomudou 
cakacaka vinaka, me kakua kina ni dua me vakadokadokai 
koya ena ka e cakava. EFESO 2:8-9 


CAVUTA NA MASU OQO VUA NA KALOU ENA VAKABAUTA: 
TURAGA JISU, VINAKA VAKALEVU NA NOMUNI LOMANI AU. 
AU VAKATUSA NI'U SA TAMATA IVALAVALA CA KA'U KEREA 
NA VEIVOSOTI. VAKAVINAVINAKATAKI IKO NI KO SA MATE 
ENA KAUVEILATAI MO SAUMA NA ITOTOGI NI NOQU 
IVALAVALA CA. AU VAKABAUTA NA NOMUNI TUCAKETALE 
MAI NA MATE. MAI NA GAUNA OQO, AU NUITAKI IKO NI'U 
SA NOQU TURAGA KA IVAKABULA. AU CIQOMA NA ISOLISOLI 
NI BULA TAWAMUDU KAU SA SOLIA NA NOQU BULA VEI IKO. 
VUKEI AU ME'U TALAIRAWARAWA KI NA NOMU IVUNAU KA 
MO YALOVINAKA E MATAMU. EMENI. 


Ogo na loma i Koya sa talai Au mai, o ira vakayadua sa raica 
na Luvena, ka vakabauti Koya ena rawata na bula sega ni 
mudu, Au na vakaturi koya cake ena siga mai muri. JONI 6:40 


O Koya sa vakabulai keda mai na i vesu kaukauwa ni butobuto, 
ka qai vakatikori keda kina matanitu nei koya na Luvena sa dau 
lomana. Na Luvena ogo sa mai noda kina na bula ena vuku ni 
nona dra, kei na vosoti ni noda i valavala ca. KOLOSA 1:13-14 


O koya oqo, kevaka sa tuvata kei Karisito e dua na tamata, 
o koya sa buli vou: sa lako tani na veika makawa; raica, 
sa yaco me vou na ka kecega. 2 KORONICA 5:17 


Vei ira vakayadua sa ciqomi Koya na Rarama, sa soli vei ira na 
dodonu me ra luve ni Kalou, vei ira yadua sa vakabauta na 
yacana: JONI 1:12 


NA CAKAVINAKA E SEGA NI IVUREVURE KI NA VEIVAKABULAI, 
IA E IVAKADINADINA NI NODA VAKABULAI. 

Ni sa yalo loloma walega dou sa vakabulai kina, ena vuku 
vakabauta, sega ni baleta ni dodonu me nomudoy: oqori nai 
solisoli loloma ga ni Kalou, E sega ni baleta na nomudou 
cakacaka vinaka, me kakua kina ni dua me vakadokadokai 
koya ena ka e cakava. EFESO 2:8-9 


